

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 28.februārī Nr.38

 (protokols Nr.2, 2.p.)

**Par adreses piešķiršanu ēkai ar kadastra apzīmējumu 4260 003 0009 002, Rūpnīcas ielā 2, Liepā, Liepas pagastā, Priekuļu novadā**

Iepazīstoties ar Valsts zemes dienesta sniegto informāciju par Nekustamā īpašuma valsts kadastra informācijas sistēmā reģistrētajām ēkām un būvēm Rūpnīcas ielā 2, Liepā, Liepas pagastā, Priekuļu novadā, tiem piešķirtajiem nosaukumiem un adresēm, konstatēts:

1. Nekustamā īpašuma valsts kadastra informācijas sistēmā un Valsts adrešu reģistra informācijas sistēmā tika konstatēts, ka viena un tā pati adrese tiek izmantota vairākiem adresācijas objektiem, kas neatbilst Ministru kabineta 2015.gada 8.decembra noteikumu Nr.698 “Adresācijas noteikumi” 8.1.punktam, kas nosaka, ka administratīvajā teritorijā adrese nedrīkst atkārtoties.
2. Nekustamā īpašuma valsts kadastra informācijas sistēmā reģistrētai ēkai ar kadastra apzīmējumu 4260 003 0009 002, Rūpnīcas ielā 2, Liepā, Liepas pagastā, Priekuļu novadā, nav piešķirta atsevišķa adrese.
3. Ministru kabineta 2015.gada 8.decembra noteikumu Nr.698 “Adresācijas  noteikumi” 2.8.  apakšpunkts nosaka, ka adresācijas objekts ir dzīvošanai, saimnieciskai, administratīvai vai publiskai darbībai paredzēta ēka.
4. Ēka ar kadastra apzīmējumu 4260 003 0009 002 ir veikala ēka.
5. Ēkas īpašnieks ir G.K., īpašuma tiesības nostiprinātas Liepas pagasta zemesgrāmatas nodalījumā Nr.33.
6. Ministru kabineta 2015.gada 8.decembra noteikumu Nr.698 “Adresācijas  noteikumi” 9.punkts nosaka, ka pašvaldībai ir tiesisks pamats, izvērtējot situāciju, piešķirt ēkai adresi bez īpašnieka piekrišanas.

Pamatojoties uz 2012. gada 10.aprīļa Ministru kabineta noteikumiem Nr. 263 „Kadastra objekta reģistrācijas un kadastra datu aktualizācijas noteikumi” un Ministru kabineta 2015. gada 8. decembra noteikumiem Nr. 698 “Adresācijas noteikumi”, Priekuļu novada domes Tautsaimniecības komitejas 2019. gada 21. februāra lēmumu (prot. Nr. 2), atklāti balsojot: PAR –13 (Elīna Stapulone, Aivars Tīdemanis, Baiba Karlsberga, Sarmīte Orehova, Aivars Kalnietis, Dace Kalniņa, Jānis Mičulis, Jānis Ročāns, Juris Sukaruks, Mārīte Raudziņa, Normunds Kažoks, Māris Baltiņš, Ināra Roce), PRET –nav , ATTURAS –nav , **nolemj**:

1. Piešķirt adresi Rūpnīcas iela 2A, Liepa, Liepas pagasts, Priekuļu novads, veikala ēkai ar kadastra apzīmējumu 4260 003 0009 002.
2. Lēmumu nosūtīt VZD Vidzemes reģionālajai nodaļai (elektroniski parakstītu)
3. Par adreses piešķiršanu veikala ēkai informēt īpašnieci G.K.

Šo lēmumu, saskaņā ar Administratīvā procesa likuma 189. panta pirmo daļu, var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziskā persona – pēc deklarētās dzīvesvietas vai nekustamā īpašuma atrašanās vietas, juridiskā persona - pēc juridiskās adreses)

Saskaņā ar Administratīvā procesa likuma 70. panta pirmo un otro daļu, lēmums stājas spēkā ar brīdi, kad tas paziņots adresātam, bet, sūtot pa pastu – septītajā dienā pēc tā nodošanas pastā.

Domes priekšsēdētāja (paraksts) Elīna Stapulone